S ตั้งบริษัทร่วมทุนขยายการลงทุนในธุรกิจโรงแรมในอังกฤษ
S เผยบริษัทย่อย “S UK” จับมือกับ “FICO UK” ตั้งบริษัทร่วมทุน “FS JV” เพื่อขยายการลงทุนในธุรกิจโรงแรมในอังกฤษ
12 ต.ค. 2558

 บริษัทสิงห์เอสเตทจำกัด (มหาชน) หรือ S ระบุว่า S Hotels and Resorts (UK) Limited (S UK) บริษัทย่อยซึ่งบริษัทถือหุ้นทางอ้อมร้อยละ 99.99 ได้ร่วมลงทุนในบริษัทร่วมทุนใหม่ ชื่อบริษัทร่วมทุน  FS JV Co Limited (FS JV) โครงสร้างผู้ถือหุ้นภายหลังการร่วมทุนS Hotels and Resorts (UK) Limited ร้อยละ 50 ,FICO Holding (UK) Limited ร้อยละ 50
โดยมีมูลค่าการลงทุนใน FS JV เป็นจำนวนเงินรวม 40.50 ล้านปอนด์ หรือเทียบเท่า 2,250.09 ล้านบาท ประกอบด้วย
1) ลงทุนในหุ้นสามัญ จำนวนเงิน 500,000 ปอนด์
2) ให้กู้ยืม จำนวนเงิน 40,000,000 ปอนด์ (กำหนดชาระคืน 5 ปี)
แหล่งที่มาของเงินทุนเป็นเงินกู้ยืมและเงินทุนของบริษัท S UK วัตถุประสงค์การลงทุนเพื่อขยายการลงทุนในธุรกิจโรงแรมในสหราชอาณาจักร ทั้งนี้ FICO Holding (UK) Limited (FICO UK) มิได้มีความสัมพันธ์ในฐานะเป็นผู้ถือหุ้น หรือกรรมการของบริษัท
นอกจากนี้เมื่อวันที่ 10 ต.ค. 58 FS Senior Co Limeted (FS SENIOR) ซึ่งถือหุ้นทางอ้อม 100% โดย FS JV ได้ลงนามสัญญาซื้อขายหุ้น (Sales and Purchase Agreement ) กับ Patron Jupiter Holdings S.A.R. และ West Register Hotels (Holdings) Limited เพื่อเข้าถือหุ้น 100% ของ Jupiter Hotels Holdings Limited (JHH) ซึ่งเป็นบริษัทที่จะดทะเบียนจัดตั้งในประเทศอังกฤษ เพื่อประกอบธุรกิจให้บริการด้านโรงแรมและถือครองกรรมสิทธิ์/สิทธิการเช่าโรงแรมในสหราชอาณาจักรจำนวน 26 แห่ง ภายใต้แบรนด์ Mercure โดยการดำเนินการดังกล่าวจะแล้วเสร็จต่อเมื่อเงื่อนไขบังคับก่อน (Conditions Precedent) สำเร็จ
ทั้งนี้ FS Senior Co Limeted ซื้อหุ้นจากผู้ถือหุ้นของ Jupiter Hotels Holdings Limited  จำนวน 2 ราย ประกอบด้วย  Patron Jupiter Holdings S.A.R.L. ถือหุ้นร้อยละ 50 ในJHH และ West Register Hotels (Holdings) Limeted ถือหุ้นร้อยละ 50 ใน JHH  มูลค่าเงินลงทุนไม่เกิน 160 ล้านปอนด์ หรือเทียบเท่า 8,829.26 ล้านบาทซึ่งมาจากเงินกู้ยือมและเงินทุนของFS Senior เพื่อลงทุนในธุรกิจโรงแรมในสหราชอาณาจักร